CELEX: 62009CA0104
Language: sk
Date: 2010-09-30 00:00:00
Title: Vec C-104/09: Rozsudok Súdneho dvora (druhá komora) z  30. septembra 2010 (návrh na začatie prejudiciálneho konania, ktorý podal Tribunal Superior de Justicia de Galicia — Španielsko) — Pedro Manuel Roca Álvarez/Sesa Start España ETT SA (Sociálna politika — Rovnosť zaobchádzania s pracovníkmi mužského a ženského pohlavia — Smernica 76/207/EHS — Články 2 a 5 — Právo na dovolenku v prospech matiek v pracovnom pomere — Možné využitie zo strany matky zamestnanej v závislom pracovnom pomere alebo otca zamestnaného v závislom pracovnom pomere — Matka, ktorá nie je v závislom pracovnom pomere — Vylúčenie práva na dovolenku pre otca v závislom pracovnom pomere)

20.11.2010   
            
            
               SK
            
            
               Úradný vestník Európskej únie
            
            
               C 317/8
            
         Rozsudok Súdneho dvora (druhá komora) z 30. septembra 2010 (návrh na začatie prejudiciálneho konania, ktorý podal Tribunal Superior de Justicia de Galicia — Španielsko) — Pedro Manuel Roca Álvarez/Sesa Start España ETT SA
   (Vec C-104/09) (1)
   
   (Sociálna politika - Rovnosť zaobchádzania s pracovníkmi mužského a ženského pohlavia - Smernica 76/207/EHS - Články 2 a 5 - Právo na dovolenku v prospech matiek v pracovnom pomere - Možné využitie zo strany matky zamestnanej v závislom pracovnom pomere alebo otca zamestnaného v závislom pracovnom pomere - Matka, ktorá nie je v závislom pracovnom pomere - Vylúčenie práva na dovolenku pre otca v závislom pracovnom pomere)
   2010/C 317/14
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Galicia
   
      Účastníci konania pred vnútroštátnym súdom
   
   
      Žalobca: Pedro Manuel Roca Álvarez
   
      Žalovaná: Sesa Start España ETT SA
   
      Predmet veci
   
   Návrh na začatie prejudiciálneho konania — Tribunal Superior de Justicia de Galicia — Výklad článku 13 ES a smernice Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (Ú. v. ES L 39, s. 40; Mim. vyd. 05/001, s. 182), zmenenej a doplnenej smernicou 2002/73 (Ú. v. ES L 269, s. 25; Mim. vyd. 05/004, s. 255) — Vnútroštátna právna úprava, ktorá priznáva právo na platené prestávky na dojčenie matkám, ktoré sú zamestnanými osobami, ale ktoré môže využiť matka alebo otec vo forme skrátenia pracovného úväzku — Vylúčenie v prípade, že matka nie je zamestnanou osobou a otec je zamestnanou osobou — Zásada rovnosti zaobchádzania
   
      Výrok rozsudku
   
   Článok 2 ods. 1, 3 a 4, ako aj článok 5 smernice Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky sa má vykladať v tom zmysle, že bráni takému vnútroštátnemu opatreniu, akým je to v konaní vo veci samej, ktoré upravuje, že zamestnankyne, ktoré majú dieťa a sú v postavení zamestnankyne v závislom pracovnom pomere, si počas prvých deviatich mesiacov po narodení tohto dieťaťa môžu rôznymi spôsobmi uplatniť nárok na prestávku na dojčenie, zatiaľ čo zamestnanci, ktorí majú dieťa a sú v rovnakom postavení, si túto prestávku na dojčenie môžu uplatniť iba vtedy, keď je matka tohto dieťaťa zamestnankyňou v závislom pracovnom pomere.
   
      (1)  Ú. v. EÚ C 141, 20.6.2009.